Source: https://e-justice.europa.eu/content_costs_of_proceedings-37-cy-hu.do?member=1
Timestamp: 2020-01-19 18:27:01
Document Index: 14814134

Matched Legal Cases: ['Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Az eljárások költsége - Ciprus
A Ciprusi Köztársaságban nincs különbség az ügyvédek különböző kategóriái (barrister, solicitor) között. Az ügyvédi nyilvántartásba bejegyzett valamennyi ügyvédnek egyenlő joga van a nemzeti bíróságok előtti megjelenéshez és általában a jogi hivatás gyakorlásához. Ez attól függetlenül így van, hogy egy ügyvéd külföldön solicitor vagy barrister címet visel-e. Valamennyi gyakorló jogászra az „ügyvéd” megjelölés használatos.
Ügyvédek (Δικηγόροι)
A jogi szolgáltatások díjai a Legfelsőbb Bíróság (Ανώτατο Δικαστήριο) által jóváhagyott bírósági költségjegyzék alapján kerülnek meghatározásra.
A bíróságon kívüli szolgáltatásokért egyes jegyzékek minimális díjat írnak elő.
Az ügyvéd az ügyféllel mindkét esetben megállapodhat magasabb díjban.
Bírósági ügyek esetében ezt hivatalosan be kell jelenteni.
A végrehajtóknak Cipruson két kategóriája van:
Magánvégrehajtók, akik bírósági iratokat kézbesítenek.
Bírósági végrehajtók, akik a bírósági ítéletek (pl. az ingóságok lefoglalását és értékesítését elrendelő határozatok) végrehajtására irányuló eljárások lefolytatásával megbízott köztisztviselők.
A magánvégrehajtók iratkézbesítési díját a kézbesítési cím távolsága alapján számítják ki.
A bírósági végrehajtók köztisztviselők, akik havi illetményt kapnak. A végrehajtási intézkedést kérelmező feleknek az eljárási szabályokban meghatározott illetéket kell megfizetniük, amelynek összege a végrehajtási intézkedés fajtájától és a behajtani kívánt összegtől függ.
Meghatározott díjak
Meghatározott díjak a polgári eljárásban
A peres felek által fizetendő meghatározott díjak a polgári perben
A bírósági eljárás illetéke a per tárgya vagy az eljárás egyéb jellemzője alapján kerül meghatározásra, és azt a kérelem benyújtásakor kell megfizetni. A bírósági eljárás illetékének összege nem rögzített; az az ügy kimenetelétől függ és egy jóváhagyott jegyzék alapján számítják ki.
A polgári eljárás mely szakaszában kell meghatározott díjat fizetni?
A bírósági eljárás illetékét a kérelem benyújtásakor kell megfizetni.
Meghatározott díjak a büntetőeljárásban
A vádlottat elítélése esetén kötelezni lehet az eljárási költségek megfizetésére. Ezt szabadságvesztés kiszabása esetén főszabály szerint mellőzni kell, mely esetben a költségeket az állam fedezi, miként a vádlott felmentése esetében is.
A büntetőeljárás mely szakaszában kell meghatározott díjat fizetni?
Az eljárás megindításakor illeték formájában megfizetett összeggel csökkentett költségeket az eljárás végén kell megfizetni.
Meghatározott díjak az alkotmánybírósági eljárásban
Meghatározott díjak az alkotmánybírósági eljárás résztvevői számára
A költségeket a vonatkozó jegyzék alapján számítják.
Az alkotmánybírósági eljárás mely szakaszában kell meghatározott díjat fizetni?
A díjat az eljárás végén kell megfizetni, a bírósági költségek kivételével, amelyeket a kérelem benyújtásakor fizetnek meg.
Az ügyvédek ügyfelekkel szembeni kötelezettségeit a 2002. évi ügyvédi magatartási kódex (Οι περί Δεοντολογίας των Δικηγόρων Κανονισμοί του 2002) (Köztársasági Hivatalos Közlöny, 2002.05.17., 237. sz., C(1) melléklet; 237/2002. sz. rendelet) sorolja fel.
Hol találhatok a költségek megállapításának ciprusi jogalapjaira vonatkozó további információkat?
A költségek megállapításának legfontosabb jogalapjai megtalálhatók a Legfelsőbb Bíróság honlapján.
Az információk görög nyelven érhetők el.
A költségekre vonatkozó információkat tartalmazó internetes honlap:
A Legfelsőbb Bíróság honlapja.
A Ciprusi Köztársaság bíróságainak munkájára vonatkozó statisztikák megtalálhatók a Legfelsőbb Bíróság honlapján, görög és angol nyelven.
Az ügyvédi díjakat 15%-os HÉA terheli, amennyiben a szolgáltatást nyújtó ügyvéd HÉA-körbe tartozik.
Az HÉA-kulcs 15%.
A polgári eljárásban irányadó jövedelemhatár
A polgári eljárásban nincs költségmentesség.
A büntetőeljárásban a terheltekre irányadó jövedelemhatár
A büntetőeljárásban a terheltek költségmentességre jogosultak, ha jövedelmük nem elégséges az ügyvédi szolgáltatások fedezéséhez, és a költségmentesség engedélyezése a bíróság megítélése szerint az igazságszolgáltatás érdekeit szolgálja. Nincs előre meghatározott jövedelemhatár. A bíróság az összes bizonyíték alapján megvizsgálja a kérelmet; e bizonyítékok közé tartozik a Szociális Jóléti Szolgáltatások Osztálya (Τμήμα Υπηρεσιών Κοινωνικής Ευημερίας) által a terhelt jövedelmi viszonyairól és szükségleteiről készített jelentés.
A büntetőeljárásban a sértettekre irányadó jövedelemhatár
A büntetőeljárást főszabály szerint nem a bűncselekmény sértettje, hanem az állam kezdeményezi, és a költségeket is az állam fedezi. Ezért a sértettek nem élveznek költségmentességet.
A sértetteknek nyújtandó költségmentesség további előfeltételei
A terhelteknek nyújtandó költségmentesség további előfeltételei
A vonatkozó jogszabályok értelmében akkor van lehetőség költségmentességre, ha a vádlott terhére rótt bűncselekmény legalább 12 hónap szabadságvesztéssel büntetendő. Azonban a szóban forgó rendelkezést alkotmányellenesnek nyilvánították, következésképpen vélelmezni kell, hogy a költségmentesség lehetősége minden esetben adott.
Főszabály szerint a pervesztes fél viseli a másik fél költségeit, jóllehet a költségek kérdése a bíróság mérlegelési jogkörébe tartozik, amely másként is rendelkezhet.
Bírósági díjak és költségek
Statisztikai adatok (görögül)
Statisztikai adatok (angolul)
A költségek átláthatóságáról szóló tanulmányra vonatkozó ciprusi jelentés (555 Kb)